Guglielmo Marconi el xe stà on fisico tałián e premio Nobel, conoxesto pa gaver sviłupà on sistema de tełegrafía sensa i fili de máxima difuxión: Tełevixion, radio, tełefonini, tełecomandi etc. El sistema de Marconi el xe stà portà vanti sora e graxie a naltre teorie, soratuto de Nikola Tesla e Aleksandr Popov. Intel 1909 łi ghe ga dà a Stocolma el premio nobel pa la fìxica. Da el 1933 a la so morte el xe stà presidente de ła Istituto Treccani e del Gabinetto RS/33. Intel 1934 el xe stà nominà primo presidente de el C.I.R.M. chel xera naxesto so na inixiativa sua e de so medico, el dotór Guido Guida. La rivendicaxión de ła invensión de ła radio de Marconi la xe stà senpre contestà soratuto da Nikola Tesla, anca se el Marconi ga doparà pa primo na versión pratica de sto sistema. Soło che inte i ani 40 na sentensa xe stà favorevołe a Tesla.